open-index/open-wikipedia-markdown huggingface dataset:
மொள்ள இராமாயணம்

தமிழில் கம்ப இராமாயணம் எப்படி புகழ் பெற்றதோ அது போல் தெலுங்கில் புகழ் பெற்ற இராமாயணம் மொள்ள இராமாயணம். இது வால்மீகி இராமாயணத்தை ஒட்டியே அமைந்துள்ளது. இக்காவியம் நாரதரிடம் வால்மீகி கதை கேட்பது போல் அமைந்திருக்கிறது. இந்த இராமாயணம் முழுவதும் 824 பதிகங்களுக்குள் சுருக்கமாக அடங்கிவிடுகிறது. இந்த இராமாயணத்தில் அயோத்தியா காண்டம் 43 பதிகங்களைக் கொண்டது. ஆரண்ய காண்டம் 75 பதிகங்களும், கிஷ்கிந்தா காண்டம் 27 பதிகங்களும், சுந்தர காண்டம் 247 பதிகங்களும், யுத்த காண்டம் 351 பதிகங்களும், மீதமுள்ள பதிகங்கள் பால காண்டம் மற்றும் பிற காண்டங்களாக உள்ளன. 

## நூலாசிரியர்
இதை இயற்றிய அதுகுரி மொல்லா என்பவர் ஒரு பெண் புலவர். பதினாறாம் நூற்றாண்டைச் சேர்ந்த இவரின் தந்தை பெயர் கேசன செட்டி. ஆந்திர மாநிலம், நெல்லூர் மாவட்டம் கோபவரம் எனும் ஊரைச் சேர்ந்த இவர் குயவர் குலத்தைச் சேர்ந்தவர். இவருக்கு முன் தெலுங்கில் காவியம் இயற்றிய பெண்கள் யாரும் இல்லை என்பது இங்கு முக்கியமானது. 

## தோற்றம்
இந்நூல் உருவான விதம் குறித்துக் கதை ஒன்று உண்டு. தமது ஊரில் உள்ள கோயிலில் "மொள்ள" ஆழ்ந்த தியானத்தில் இருந்தாராம். அப்போது, இராமர் அவர் முன் தோன்றி உடனே இராமாயணத்தைப் பாடுமாறு கூறி மறைந்தாராம். கோயில் பூசகர் உடனடியாகவே வேண்டிய ஒழுங்குகளைச் செய்யவே, சற்று நேரம் தியானத்தில் இருந்த "மொள்ள" இராமாயணத்தைப் பாடத்தொடங்கிச் சிறிது நேரத்திலேயே முழுவதையும் பாடி முடித்ததாகச் சொல்லப்படுகின்றது. மொள்ள தனது காவியச் செய்யுள்களில், தான் இலக்கணம் படிக்கவில்லை என்றும், கோபவரத்து ஸ்ரீகண்ட மல்லேசனுடைய கருணையாலும், ஸ்ரீ ராமச்சந்திரன் ராமாயணம் பாடு என்று சொன்னதாலும் ராமாயணத்தை எழுதத் துணிந்ததாகவும் தெரிவித்திருக்கிறாள்.

## இதர இராமாயணங்கள்

தெலுங்கில் இந்த மொள்ள இராமாயணம் தவிர பாஸ்கரர், ரங்கநாதர் ஆகியோர் எழுதிய இராமாயணங்களும் உண்டு. ஆனால், ஆந்திராவில் அனைவராலும் படிக்கப்படும் இராமாயணம் மொள்ள இராமாயணம்தான். 

## மேற்கோள்கள்

 

பகுப்பு: காவியங்கள்
பகுப்பு:இராமாயண நூல்கள்
கிரோனாச்

கிரோனாச், ஜெர்மனியின் தென்கோடியில் அமைந்துள்ள பவேரியா மாநிலத்தின் ஒரு நகரமாகும். இதுவே கிரோனாச் மாவட்டத்தின்  தலைநகரம் ஆகும். புகழ்வாய்ந்த ஜெர்மனியின் தொலைக்காட்சி கருவி தயாரிக்கும் நிறுவனமான லோவேவின் தலைமையகம் இங்கு அமைத்துள்ளது.

பகுப்பு:செருமானிய நகரங்கள்
ஆச்சாரம்

இந்து சமயத்தில் கடைப்பிடிக்கப்படும் நல்ல பழக்க வழக்கங்களை **ஆச்சாரம்** என்கின்றனர். இந்த ஆச்சாரம் 7 வகையாகப் பிரிக்கப்படுகிறது. அவை 
#வேத ஆச்சாரம்
#வைணவ ஆச்சாரம்
#சைவ ஆச்சாரம்
#தட்சிண ஆச்சாரம்
#வாம ஆச்சாரம்
#சித்தாந்த ஆச்சாரம்
#கௌலா ஆச்சாரம்

- இதில் முதல் 4 ஆச்சாரங்கள் "தட்சிண ஆச்சாரம்" என்றும் மீதமுள்ள 3 ஆச்சாரங்கள் "வாம ஆச்சாரம்" என்றும் அழைக்கப்படுகின்றன.

பகுப்பு: இந்து சமயம்
மாநில நெடுஞ்சாலை 193 (தமிழ்நாடு)

*மாநில நெடுஞ்சாலை 193* அல்லது **எஸ்.எச்-193**  என்பது,இந்தியாவின் தமிழ்நாடு மாநிலத்தின்  திண்டுக்கல் மாவட்டத்தில்  தாடிக்கொம்பு  என்னும் இடத்தையும்,கரூர் மாவட்டத்தின்அரவக்குறிச்சி  என்ற இடத்தையும் இணைக்கும் **தாடிக்கொம்பு-பள்ளபட்டி-அரவக்குறிச்சி சாலை** ஆகும்.இதன் நீளம் **46.8**  கிலோமீட்டர்கள் .

## இவற்றையும் பார்க்கவும்

* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
முருகன் இட்லி கடை

thumb|முருகன் இட்லி கடை, பெசன்ட் நகர், சென்னை, இந்தியா
**முருகன் இட்லி கடை** மதுரையைத் தலைமையகமாகக் கொண்டு இயங்கிவரும், தமிழ்நாடு முழுவதும் நன்கு அறியப்பட்ட ஓர் உணவகம். இது இட்லிக் கடை என்ற பெயரைக் கொண்டிருப்பினும், இங்கே இட்லி தவிர சர்க்கரைப் பொங்கலும், ஊத்தப்பமும் கிடைக்கும். இந்த உணவு விடுதிக்கு, மதுரையில் உள்ள மூன்று கடைகளைத் தவிர,  சென்னையில் பத்து கிளைகளும் சிங்கப்பூரில் இரண்டு கிளைகளும் உள்ளன.1991ஆம் ஆண்டு,  தமது பெற்றோர்கள் நடத்தி வந்த *முருகன் காபி நிலையம்* என்ற உணவகத்திற்கு பொறுப்பேற்ற எசு.மனோகரன், இதனை முற்றிலும் புதிதாக வடிவமைத்து துவங்கினார்.. 1990களில் இக்கடை தாக்கப்பட்டதால் வழக்கு ஒன்று பதிவாகி சர்ச்சை உருவானது.

## மேற்கோள்கள்


பகுப்பு:தமிழக உணவகங்கள்
பகுப்பு:சென்னை உணவகங்கள்
ஆரப்பாளையம் பேருந்து நிலையம், மதுரை

thumb|right|மதுரை - ஆரப்பாளையம் பேருந்து நிலைய நுழைவு வாயில்

**ஆரப்பாளையம் பேருந்து நிலையம்** என்பது மதுரை மாநகராட்சிப் பகுதியில் அமைக்கப்பட்டுள்ள பேருந்து நிலையங்களில் ஒன்றாகும். இப்பேருந்து நிலையத்திலிருந்து கோயமுத்தூர், மேட்டுப்பாளையம், குன்னூர், ஊட்டி, கூடலூர், கோத்தகிரி, திருப்பூர், அவிநாசி, அன்னூர், பல்லடம், தாராபுரம், காங்கேயம், ஈரோடு, கோபி, சத்தியமங்கலம், அந்தியூர், எடப்பாடி, சங்ககிரி, திருச்செங்கோடு, சேலம், ஓமலூர், தருமபுரி, கிருஷ்ணகிரி, ஓசூர், நாமக்கல், கொடுமுடி, கரூர், ஆண்டிபட்டி, வருசநாடு, தேனி, போடி, உத்தமபாளையம், சின்னமனூர், கம்பம், கூடலூர், குமுளி, கோம்பை, தேவாரம், பெரியகுளம், வத்தலகுண்டு, கொடைக்கானல், திண்டுக்கல், ஒட்டன்சத்திரம், பழனி, மடத்துக்குளம், உடுமலைப்பேட்டை, பொள்ளாச்சி போன்ற இடங்களுக்கு பேருந்து உள்ளன.

திருமங்கலம் பேருந்து நிலையம், மதுரை மாநகராட்சி ஒருங்கிணைந்த பேருந்து நிலையம் மற்றும் மதுரை மாநகரின் சில முக்கியப் பகுதிகளுக்கும் இங்கிருந்து 24 மணி நேரமும் நகரப் பேருந்துகளும் இயக்கப்படுகின்றன.

## இவற்றையும் காணவும்
* மதுரை மாநகராட்சி ஒருங்கிணைந்த பேருந்து நிலையம்
* மதுரை பெரியார் பேருந்து நிலையம்

## மேற்கோள்கள்

## வெளியிணைப்புகள்
* GeoHack : மதுரை - ஆரப்பாளையம் பேருந்து நிலையம்

பகுப்பு:தமிழ்நாட்டுப் பேருந்து நிலையங்கள்
பகுப்பு:மதுரை மாநகராட்சிப் பகுதிகள்
திருத்தொண்டத் தொகை

**திருத்தொண்டத்தொகை** என்பது சுந்தரமூர்த்தி சுவாமிகளால் பாடப்பட்ட நூலாகும். இந்நூல் சிவபெருமானுடைய அடியார்களைப் பற்றிக் குறிப்பிடுகிறது. இந்நூலில் 60 தனியடியார்களும் மற்றும் 9 தொகையடியார்களும் குறிப்பிடப் படுகிறார்கள். இந்நூலை மூலமாகக் கொண்டே சைவ சமய புராண நூலான பெரியபுராணம் சேக்கிழாரால் பாடப்பட்டதாகும்.

## தொன்மம்
சுந்தரமூர்த்தியார் சிவபெருமானது நண்பர் என்பது சைவர்களின் நம்பிக்கையாகும். ஒரு முறை திருவாரூர் சிவாலயத்தில் இறைவனோடு சுந்தரமூர்த்தியார் உரையாடிக் கொண்டிருந்தார். அப்போது அங்குள்ள தேவாசிரியன் மண்டபத்தில் எண்ணற்ற சிவனடியார்கள் இருந்தனர். அவர்களை யாரென சிவபெருமானிடம் சுந்தரர் கேட்டார், அதற்குச் சிவபெருமான் அவர்களின் பெருமையை எடுத்துரைத்தார். அதன்பின்பு அடியார்களின் பெருமைகளை விரித்து பாடுமாறு சுந்தரரிடம் சிவபெருமான் கேட்டுக் கொண்டார். அந்தப் பாடல்களுக்குச் சிவபெருமானே "தில்லை வாழ் அந்தணர்" என்று அடியெடுத்துக் கொடுத்தார்.  

அடியார் பெருமைகளைச் சிவபெருமான் பாடியதாக நம்பப்படும் பாடல் :-

பெருமையால் தம்மை ஒப்பார்
    பேணலால் எம்மைப் பெற்றார்
ஒருமையால் உலகை வெல்வார்
    ஊனம் மேல் ஒன்றும் இல்லார்
அருமையாம் நிலையில் நின்றார்
    அன்பினால் இன்பம் ஆர்வார் 
இருமையும் கடந்து நின்றார்
    இவரை- நீ அடைவாய்


## அமைப்பு
திருத்தொண்டர்த் தொகை நூலானது பதினொரு பாடல்களால் ஆனது. இந்நூலில் இரு பெண் அடியார்கள் (காரைக்கால் அம்மையார், மங்கையர்க்கரசியார்) பற்றியும், ஐம்பத்தி எட்டு ஆண் அடியார்கள் பற்றியும் குறிப்புகள் உள்ளன. அடியவர்களின் புகழைப் பாடுவதால், தன்னையும் அடியார்களின் அடியான் எனச் சுந்தரர் குறிப்புடுகிறார்.

## அடியார் தொகை

திருத்தொண்டத் தொகையில் 60 தனியடியார்களும் மற்றும் 9 தொகையடியார்களும் குறிப்பிடப் படுகிறார்கள். இந்நூலில் 58 ஆண் அடியார்களும், காரைக்கால் அம்மையார் மற்றும் மங்கையற்கரசியார் என இரு பெண் அடியார்களும் குறிப்பிடப்படுகிறார்கள். இந்நூலில் குறிப்பிடப்படும் ஒன்பது தொகையடியார்கள், உலக அளவில் உள்ள சைவ அடியார்களைக் குறிக்கும் விதமாக அமைக்கப்பட்டதாகும்.  

இந்நூலை மூலமாகக் கொண்டும், எண்ணற்ற இடங்களில் உள்ள கல்வெட்டுகள், செவி வழி செய்திகள், கர்ண பரம்பரை கதைகள் கொண்டு சேக்கிழார் பெரிய புராணத்தினை இயற்றினார். அதனால் திருத்தொண்டத் தொகையின் ஆசிரியரான சுந்தரமூர்த்தியாரையும், அவருக்கு உறுதுணையாக இருந்த தந்தை சடையனார், தாயார் இசை ஞானியார் ஆகியோரையும் இணைத்து 63 நாயன்மார்களாகக் கொண்டார்.

## மேற்கோள்கள்

பகுப்பு:தமிழ் இலக்கியம்
பகுப்பு:10 ஆம் நூற்றாண்டுத் தமிழ் நூல்கள்
சங்க இலக்கியத்தில் மலைகள்

சங்க இலக்கியத்தில் மலைகளைப் பற்றிய செய்திகள் வருகின்றன. குன்று, வரை என்று அவை குறிப்பிடப்படுகின்றன. அந்த மலைப்பகுதியில் வாழ்ந்த மக்களைப் பற்றியும், அப்பகுதியை ஆண்ட அரசனைப் பற்றியும், அந்த மலையின் நிலவளம் பற்றியும் குறிப்புகள் வருகின்றன. அந்த மலைகளின் பெயர்கள் இங்குத் தொகுத்துக் காட்டப்படுகின்றன.
இங்குக் காணப்படும் ஒவ்வொரு மலையைப் பற்றியும் சங்கப்பாடல்கள் தெரிவிக்கும் கருத்துக்கள் தனித்தனியே பாடல் மேற்கோள்களுடன் இங்கு விரியும்.
## அ வரிசை
# அதங்கோடு
# அதலைக்குன்றம்
# அயிரை
# ஆரியர் பொன்படு நெடுவரை
# இமயமலை - தமிழ் இலக்கியங்களில் இமயம்
# இருங்குன்றம்
# எருமை இருந்தோட்டி
# ஏரகம்
# ஏழில் நெடுவரை

## க வரிசை
# கண்டீரம்
# கவிரம்
# (கிரவுஞ்சமலை) புள்ளொடு பெயரிய பொருப்பு \ குருகொடு பெயர் பெற்ற வரை
# குடமலை
# குடவரை (கொல்லிமலை)
# குடுமி - சங்கநூல் குறிப்பு
# குதிரை
# குன்றூர்
# கொல்லி

## ச வரிசை
# (சிராப்பள்ளி) உறந்தைக் குணாஅது குன்றம்
# செருப்பு மலை மிதியல் செருப்பு
# சேய் முன்றம்
# சையம்

## த வரிசை
# தேமுது குன்றம்
# தோட்டி
# தோன்றி (மலை)

## ந வரிசை
# நவிரம் (மலை)
# நன்றா
# நெடியோன் குன்றம்
# நேரி

## ப வரிசை
# பரங்குன்றம்
# பல்குன்றக் கோட்டம்
# பறம்பு
# பெருங்குன்று
# பொதியம்
# பொதினி (பழனிமலை) (அறுகோட்டு யானைப் பொதினி \ அகநானூறு பாடல் 1)
# பொன்படு நெடுவரை

## ம வரிசை
# முதிரம்

## வ வரிசை
# விச்சி
# வென்வேலான் குன்று
# வேங்கடம்

## உசாத்துணை
* அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
* INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)

பகுப்பு:சங்க காலம்
பகுப்பு:சங்க காலப் புவியியல்
பகுப்பு:தமிழ்நாட்டில் உள்ள மலைகள்
சங்கப்பாடல் பேசும் ஆறுகள்

சங்கப்பாடல்களில் ஆறுகள் பலவற்றின் பெயர்கள் வருகின்றன. சில பாடல்கள் ஆற்றின் வளத்தைப் பற்றிப் பேசுகின்றன. சில அந்த ஆற்றுநில மன்னனைக் குறிப்பிடுகின்றன. சில அந்த ஆற்றங்கரை மக்களைப் பற்றிப் பேசுகின்றன. இங்கு அந்த ஆற்றின் பெயர்கள் தொகுக்கப்பட்டுள்ளன. அதனோடு தொடர்புள்ள செய்திகளை அந்தந்த ஆற்றின் தலைப்பின் கீழ் இக் கட்டுரையின் பகுப்பில் காணலாம்.
## ஆறுகள்
# அயிரியாறு
# அரிசில் ஆறு
# ஆன்பொருநை \ தண்ணான் பொருநை \ பொருநை
# கங்கை
# காப்பியாறு
# காரியாறு
# காவிரி
# குமரி
# சிலம்பாறு
# சுள்ளியம் பேரியாறு
# சேயாறு
# சோணை
# பஃறுளி
# பெண்ணை
# பேர்யாறு \ = பெரியாறு
# பொறையாறு
# வாட்டாறு
# வானி \ = சிறுவானி
# வையை
##### உசாத்துணை

# அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
# INDEX DES MOTS DE LA LITERATURE TAMOULE ANCIENNE / PUBICATIONS DE L'INSTITUT FRANÇAIS D'INDOLOGIE NO 37 (1970) (சங்கநூல் சொல்லடைவு)

பகுப்பு:சங்க காலப் புவியியல்
பஞ்சோபசாரம்

மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது **பஞ்சோபசாரம்** எனப்படுகிறது. 

அவை 
#சுவாமி சிலை அல்லது படத்துக்கு சந்தனமிடுதல்
#பூக்கள் கொண்டு பூசித்தல்
#தீபமேற்றிக் காட்டுதல்
#தூபம் போடுதல்
#நைவேத்தியம் (உணவு) படைத்தல் 

-இவற்றில் சந்தனமிடுதல் நிலத்தையும் (பிருதிவி தத்துவம்) , பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.

## சைவ சமய பஞ்ச உபசாரங்கள்
சைவ சமய முழுமுதல் இறைவனான சிவபெருமானுக்குச் செய்யும் உபசாரங்கள் ஐம்பெரும் பூதங்களை குறிப்பதாகவும், ஒவ்வொரு பூதத்திற்கும்  ஐந்துவித உபசாரங்களை கொண்டதாகவும் அமைகின்றன. 

### நிலம்
பிருதிவி என்ற நில சம்பந்தமான உபராசங்கள்:
சந்தனம், புஷ்பம், கிழங்கு, வேர், பழம், அன்னம் முதலானவைகளாம்.

### நீர்
அப்பு என்ற நீர் சம்பந்தமான உபசாரங்கள்: 
சலம், பால், தயிர், கோஜலம், வஸ்திரம் முதலியவைகளாம்.

### நெருப்பு
அக்னி என்ற நெருப்பு சம்பந்தமான உபசாரங்கள்: 
பொன், இரத்தினம், தீபம், கற்பூர தீபம், ஆபரணம் முதலியவைகளாம்.

### காற்று
வாயு எனும் காற்று சம்பந்தமான உபசாரங்கள்: 
தூபம், சாமரை அல்லது சாமரம், விசிறி, கொடை, பதாகை முதலானவைகளாம்.

### வானம்
ஆகாச எனும் வானம் சம்பந்தமான உபசாரங்கள்: 
மணி, வாத்தியம், கைமணி ஓசை, தோத்திரம் எனும் ‘மந்திரஒலி உச்சரிப்பு’, கீதம் முதலானவைகளாம்.

## மேற்கோள்கள்

பகுப்பு:பூசைக் கிரியைகள்
காசிம் புலவர்

**காசிம் புலவர்** ஓர் இசுலாமிய தமிழ், தமிழிசை அறிஞர் ஆவார்.   இவர் திருவடிக் கவிராயர் எனும் சான்றோரிடம் கல்வி கற்றார். கற்ற நூல்களுள் அருணகிரிநாதரின் திருப்புகழில் மிகவும் ஈடுபாடு கொண்டு தானும் அதுபோல் ஒரு நூல் இயற்ற விரும்பி நபிகள் நாயகத்திடம் அருள் வேண்டினார். அன்பரின் வேண்டுகோளைக் கேட்ட நபிகள்நாயகம் புலவரின் கனவில் தோன்றிப் ' பகரும்' என்று அடியெடுத்துக் கொடுக்க உடனே புலவரும் ' பகரு முருவிலி அருவிலி வெருவிலி' என்று தொடங்கித் திருநபிகள் நாயகத்தின் மீது ஒரு திருப்புகழ் நூலினைப் பாடினார். திருப்புகழுக்கு இணையான நபிகள் நாயகம் அவர்கள் மீதான திருப்புகழுக்காக இவர் அறியப்படுகிறார்.  இவர் 14 நூல்களை இயற்றி உள்ளார்.  சவ்வாதுப் புலவரால் 'மதுர கவி' என்று பாராட்டப்பட்ட பெருமையுடையவர் ஆவார்.

## படைப்புகள்
* திருப்புகழ் (காசிம் புலவர்)
* இன்னிசை (நூல்)

## உசாத்துணை
* தமிழிலக்கிய வரலாறு. ஜனகா பதிப்பகம் . 1997

## வெளி இணைப்புகள்
* காசிம் புலவர்

பகுப்பு:இசுலாமியத் தமிழறிஞர்கள்
பகுப்பு:தமிழிசைக் கலைஞர்கள்
சவ்வாதுப் புலவர்

**சவ்வாதுப் புலவர்** 18-ஆம் நூற்றாண்டைச் சார்ந்த  ஓர் இசுலாமியத் தமிழ்ப் புலவர் ஆவார். 
# சேதுபதி ரகுநாயகன்
# விசயானந்த ரங்கன்
# பிரம்பூர் ஆனந்த ரங்க துரை
# முத்து கிருஷ்ணன்
# கச்சி செல்லப்பன்
ஆகிய வள்ளல்களை இவர் பாடியுள்ளார்

எமனீச்சரம் எனும் ஊரினர். தமிழ்ப் புலவர் ஒருவரால் 'வண்டமிழின் எண்ணோ, எழுத்தோ, இசையோ, இயல்புலவர் கண்ணோ, சவ்வாதுக் கவி' எனப் பாராட்டப்பட்டவர். வசைபாடுவதில் காளமேகப் புலவரை ஒத்து விளங்கினார். **'வண்டமிழ் சவ்வாது வாயெல்லாம் நஞ்சே**' என்று கூறக்கூடிய அளவிற்கு நச்சுப்பல் உடையவர். ஒருமுறை இவருக்குப் பண உதவி செய்ய மறுத்த சேஷையங்கார் என்பவரைச் சினத்துடன்,
: வீசம் பணம் கொடுக்காத சேசா
: வீரியம் பாம்பு கடித்துச் சாசா

என்று சபிக்க அன்றே அவர் பாம்பு கடித்து இறந்ததாகக் கூறப்படுகிறது. இவர் சர்க்கரைப் புலவரின் மைத்துனர் ஆவார்.

## படைப்புகள்
* நாகைக் கலம்பகம்
* மதீனத்தந்தாதி
* முகைதீன் ஆண்டவர் பிள்ளைத்தமிழ்

## உசாத்துணை
*தமிழிலக்கிய வரலாறு. ஜனகா பதிப்பகம் . 1997

பகுப்பு:இசுலாமியத் தமிழறிஞர்கள்
பகுப்பு:18 ஆம் நூற்றாண்டுப் புலவர்கள்
சங்க கால நாட்டு மக்கள்

சங்க காலத்தில் மூவேந்தரின் ஆட்சியின் கீழ் இருந்த சேர, சோழ, பாண்டிய நாடுகள் மட்டுமல்லாமல் கொங்கு நாடு, தொண்டை நாடு, அருவாள் நாடு முதலான குறு நாடுகளும் தன்னாட்சி பெற்றிருந்தன. அந்நாட்டு மக்கள் இனங்கள் அந்நாட்டின் பெயரால் குறிக்கப்பட்டனர். அந்நாட்டு இனங்கள் தொகுப்பு (34) ஒன்றினை இங்குக் காணலாம். அவர்களைப் பற்றிய செய்தியையும் ஆங்காங்கே காணலாம்.

## அ வரிசை
# அண்டர்
# அதியர்
# அருவாளர்
# ஆரியர்
# ஆவியர்
# ஒளியர்
# ஓவியர்
#அகுதையர்

## க வரிசை
# கங்கர்
# கடம்பர்
# கட்டியர் 
# கள்வர்
# குட்டுவர்
# குடவர்
# கூளியர்
# கொங்கர்
# கோசர்

## ச வரிசை
# சென்னியர்
# சேரலர்
# சோழர்

## த வரிசை
# தென்பரதவர்
# தென்னர்
# தொண்டையர்

## ந வரிசை
# நந்தர்

## ப வரிசை
# பறையர்
# பரதவர்
# பாண்டியர் \ பாண்டியன் என்னும் சொல் சங்க நூல்களில் உள்ளது. பாண்டியர் என்னும் சொல் சிலப்பதிகாரத்திற்றான் கையாளப்படுகிறது.
# பாணர்
# பூழியர்
# பொதுவர்

## ம வரிசை
# மள்ளர்
# மழவர்
# மிலேச்சர்
# முதியர்
# மோரியர்
#மறவர்

## ய வரிசை
# யவனர்

## வ வரிசை
# வடவடுகர்
# விச்சியர்
# வேளிர்
#வலையர்

## திரட்ட உதவிய துணைநூல்
# அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
# INDEX DES MOTS DE LA LITERATURE TAMOULE ANCIENNE / PUBICATIONS DE L'INSTITUT FRANÇAIS D'INDOLOGIE NO 37 (1970) (சங்கநூல் சொல்லடைவு)

பகுப்பு:சங்க காலச் சமூகம்
மகாவீர் பிரசாத் துவிவேதி

**மகாவீர் பிரசாத் துவிவேதி** () (1864, தவ்லத்பூர் – 1938) இந்தி மொழி இலக்கியத்துக்கு பெருமை சேர்த்தவர்களுள் முக்கியமானவர் . உத்தரப் பிரதேசத்தில் பிறந்த இவர் சரஸ்வதி எனும் இதழின் ஆசிரியராக இருபது ஆண்டுகள் வரை பணியாற்றினார். பேகனின் கட்டுரைகள், ஸ்பென்சரின் தத்துவார்த்தப் படைப்புகள் போன்றவற்றை இந்தியில் மொழியாக்கம் செய்திருக்கிறார். சமஸ்கிருத நூல்களான குமாரசம்பவம், ரகு வம்சம், மகாபாரதம் ஆகிய மூன்று நூல்களை இந்தியில் மொழியாக்கம் செய்துள்ளார். இவரின் நூல்களில் அறுபது நூல்கள் சிறந்த படைப்புகளாகக் கருதப்படுகின்றன. இவருக்கு இந்தி மொழிக்கான "ஆச்சார்யா" எனும் பட்டம், "சாகித்ய வாசஸ்பதி" எனும் பட்டம் ஆகியவை வழங்கப்பட்டுள்ளன.

## புத்தகங்கள்
* *காவ்யமஞ்சுஷா*
* *கவிதாகலப்* (1909)
* *சுமன்*
* *மேரி ஜீவன் யாத்ரா*
* *சாஹித்ய சந்தர்ப்*

## குறிப்புகளும் மேற்கோள்களும்

## வெளி இணைப்புகள்
* Brief profile  at *indiavisitinformation.com*, Retrieved 2011-07-02.
* Hindi Language

பகுப்பு:இந்தி எழுத்தாளர்கள்
பகுப்பு:1864 பிறப்புகள்
பகுப்பு:1938 இறப்புகள்
கூர்ம வெங்கட ரெட்டி நாயுடு

**கூர்ம வெங்கட ரெட்டி நாயுடு** (தெலுங்கு:కూర్మా వేంకటరెడ్డి నాయుడు, ஆங்கிலம்:Kurma Venkata Reddy Naidu, 1875-1942) சென்னை மாகாணத்தின்  முந்நாள் பிரதமரும் (முதல்வர்), நீதிக்கட்சியின் தலைவர்களுள் ஒருவருமாவார். 1919 இல் நீதிக்கட்சியில் இணைந்த நாயுடு 1920-23 காலகட்டத்தில் சென்னை மாகாணத்தின் வளர்ச்சித் துறை அமைச்சராகப் பணியாற்றினார். பின்னர் 1929-32 இல் தென்னாப்பிரிக்காவிற்கான பிரித்தானிய முகவராகவும், 1934-37 இல் இந்திய வைஸ்ராயின் நிர்வாகக் குழு உறுப்பினராகவும் பணியாற்றினார். 1936 சென்னை மாகாண ஆளுநர் எர்ஸ்கைன் பிரபு விடுப்பில் சென்ற போது அவருக்குப் பதிலாக தற்காலிக சென்னை ஆளுநராகப் பணியாற்றினார். 1937 சட்டமன்றத் தேர்தலில் வெற்றி பெற்ற இந்திய தேசிய காங்கிரசு ஆட்சியமைக்க மறுத்ததால் ஏற்பட்ட இழுபறிநிலையின் போது மூன்று மாதங்கள் சென்னை மாகாணத்தின் இடைக்கால அரசின் பிரதமராகப் பதவி வகித்தார். 1940-42 இல் அண்ணாமலைப் பல்கலைக்கழகத்தின் வேந்தராகப் பணியாற்றினார்.

## மேற்கோள்கள்

## வெளி இணைப்புகள்

பகுப்பு:தமிழ்நாட்டு முதலமைச்சர்கள்
பகுப்பு:நீதிக்கட்சித் தலைவர்கள்
பகுப்பு:1875 பிறப்புகள்
பகுப்பு:1942 இறப்புகள்
பகுப்பு:தெலுங்கு மக்கள்
பகுப்பு:மேற்குக் கோதாவரி மாவட்ட மக்கள்
தீர்த் ராம்

இந்து மதம் மற்றும் சமூக சேவைகள் செய்து புகழ் பெற்றவர்களுள் ஒருவர் தீர்த்ராம். பஞ்சாபிலுள்ள முராரிவாலா கிராமத்தில் 22-10-1873ல் பிறந்த இவர் அத்வைத் அம்ரித் வர்சினி சபா எனும் அமைப்பை நிறுவி அதன் மூலம் சேவையாற்றினார். கணிதத்தில் பட்டம் பெற்ற இவர் சில காலம் லாகூரில் உள்ள கிறித்துவக் கல்லூரி ஒன்றில் கணிதப் பேராசிரியராகப் பணியாற்றினார். இவர் 1901-ல் துறவு மேற்கொண்ட பின்பு சன்யாசி ராம்தீர்த் என அழைக்கப்பட்டார்.

பகுப்பு:இந்துத் துறவிகள்
பகுப்பு:1873 பிறப்புகள்
பகுப்பு:கணிதவியலாளர்கள்
ஜப்பான்-கொரியா இணைப்பு ஒப்பந்தம்

**ஜப்பான்-கொரியா இணைப்பு ஒப்பந்தம்** (இறகனா:にっかんへいごうじょうやく, நிக்கான் ஹெய்ங்கோ ஜோயகு) 1910ம் ஆண்டு ஆகஸ்ட் 22 தேதி கொரியா மற்றும் ஜப்பானிய பேரரசின் பிரதிநிதிகளால் ஒப்புக்கொள்ளப்பட்டு, பொது மக்களுக்குத் தெரிவிக்கப்பட்டது. ஆகஸ்ட் 29 தேதியில் இது நடைமுறைக்கு வந்த இந்த ஒப்பந்தத்தின் மூலம், கொரியாவை ஜப்பானிய அரசு நிர்வகிக்கத் தொடங்கியது. இந்த ஒப்பந்தத்தில் மொத்தம் எட்டு முக்கிய அம்சங்கள் இருந்தன. முதலாம் அம்சத்தின்படி கொரியப் பேரரசர், ஜப்பானிய பேரரசருக்கு கொரியாவின் அனைத்து அரசுரிமைகளை முழுமையாகவும் நிரந்தரமாகவும் ஒப்படைத்துவிட்டார். ஆனால் இந்த ஒப்பந்ததை ஜப்பானை எதிர்த்த கொரிய தேசியவாதிகள் ஏற்றுக் கொள்ளவில்லை. இரண்டாம் உலகப் போருக்குப் பின் உருவான தென் கொரிய அரசும் இந்த ஒப்பந்தத்தை ஏற்றுக்கொள்ளவில்லை. 1965 இல் இரு நாடுகளுக்கிடையே கையெழுத்தான அடிப்படை உறவுகள் ஒப்பந்தம் இந்த இணைப்பு ஒப்பந்ததையும் இதன் பின்னால் கையெழுத்தான அனைத்து ஒப்பந்தங்களையும் ரத்து செய்தது.

## வெளி இணைப்புகள்
* ஜப்பான் – கொரியா இணைப்பு ஒப்பந்தத்தின் உரை (ஆங்கிலம்) 

## மேற்கோள்கள்

பகுப்பு:சப்பான்
பகுப்பு:கொரியா
பகுப்பு:ஆசியாவின் வரலாறு
கதவடைப்பு

**கதவடைப்பு** எனப்படுவது தங்களுடைய கோரிக்கைகளுக்காகப் போராடும் தொழிலாளர்களைப் பணிய வைக்க நிர்வாகம் தானாகவே தொழில் நிறுவனத்தை மூடிக் கொள்ளும் நிலை. இந்தியத் தொழிலாளர் நலச் சட்டம் 2(L) பிரிவின்படி தொழில் நடக்கும் இடத்தைத் தற்காலிகமாக மூடுவது அல்லது தற்காலிகமாக தொழிலை நிறுத்தி வைத்தல் அல்லது தற்காலிகமாகத் தொழிலாளர்களுக்கு வேலை தர மறுத்தல் **கதவடைப்பு** எனப்படும்.
## கதவடைப்பு உரிமை மீதான கட்டுப்பாடுகள்
கதவடைப்பு உரிமையானது தொழில் தொடங்கும் உரிமையைப் போன்று அடிப்படை உரிமையல்ல. எனவே கதவடைப்பு உரிமையின் மீது இந்தியத் தொழிற் தகராறுகள் சட்டம் -1947 பொதுப் பயன்பாட்டுப் பணிகளிலும், மற்ற பணிகளிலும் சில நிபந்தனைகளையும் கட்டுப்பாடுகளையும் விதிக்கிறது.
### பொதுப்பயன்பாட்டுப் பணிகளில் கட்டுப்பாடுகள்
பொதுப்பயன்பாட்டுப் பணிகளில் வேலை நிறுத்தம் செய்வதற்குரிய நிபந்தனைகளே கதவடைப்பு செய்வதற்கும் பின்பற்றப்பட வேண்டும். அவை
#கதவடைப்பு செய்வதற்கு 6 வாரங்களுக்கு முன்பாக அதுகுறித்த அறிவிப்பு ஒன்றினை வழங்க வேண்டும்.
#அத்தகைய அறிவிப்பு தந்து 14 நாட்கள் முடிவதற்கு முன்பு கதவடைப்பு செய்யக் கூடாது.
#கதவடைப்பு செய்யப் போவதாக அறிவிப்பில் குறிப்பிடப்பட்ட நாளுக்கு முன்பாக கதவடைப்பு செய்யக் கூடாது.
#ஒரு கோரிக்கை அல்லது சமரச நடவடிக்கை நிலுவையில் இருக்கும் போது அல்லது அந்த சமரச பேச்சுவார்த்தை முடிந்து 7 நாட்களுக்குள்ளாக அதே கோரிக்கை குறித்து கதவடைப்பு செய்தல் கூடாது.
#### சட்டவிரோத கதவடைப்பு
இந்த 4 நிபந்தனைகளில் ஏதேனும் ஒன்றினை மீறினாலும் அக்கதவடைப்பு சட்டவிரோதமான கதவடைப்பு ஆகிவிடும்.
* ஒரு வழக்கில் பொதுப் பயன்பாட்டுப் பணிகளில் ஒப்பந்தத்தை மீறி செய்யப்படும் வேலை நிறுத்தமும், சமரச நடவடிக்கைகள் நிலுவையில் இருக்கும் போது அல்லது அது முடிவடைந்த 7 நாட்களுக்குள் செய்யப்படும் கதவடைப்பும் சட்டவிரோதமானது என்று தீர்ப்பளிக்கப்பட்டது.
### பிற தொழில்களில் கதவடைப்பு
பிற தொழில்களில் வேலைநிறுத்தம் செய்வதற்குரிய நிபந்தனைகள் கதவடைப்பு செய்வதற்கும் பொருந்தும்.
# சில கோரிக்கைகள் குறித்து சமரச நடவடிக்கை நிலுவையில் இருக்கும் போது அல்லது அவை முடிவு செய்யப்பட்டு 7 நாட்கள் நிறைவடையும் முன்பாக கதவடைப்பு செய்யக் கூடாது.
#தொழிலாளர் நீதிமன்றம், தொழில் தீர்ப்பாயம், தேசியத் தீர்ப்பாயம், இசைவுத் தீர்ப்பாயம் ஆகியவற்றில் வழக்கு நிலுவையிலுள்ள போது அல்லது அவை முடிவுக்கு வந்து இரண்டு மாதங்கள் முடிவடையும் முன்பாக அதே தாவாவின் காரணமாக கதவடைப்பு செய்யக்கூடாது.
#சில தாவாக்கள் குறித்து உடன்பாடுகள் அல்லது முடிவுகள் ஏதேனும் ஏற்பட்டு அது செயலில் இருக்குமானால் அதே பிரச்சனைகளுக்காக நிர்வாகம் கதவடைப்பு செய்யக் கூடாது. 
#### சட்டவிரோத கதவடைப்பு
இந்த 3 நிபந்தனைகளில் ஏதேனும் ஒன்றினை மீறினாலும் அக்கதவடைப்பு சட்டவிரோதமான கதவடைப்பு ஆகிவிடும்.
### சட்டவிரோதமான கதவடைப்பின் விளைவுகள்
சட்டவிரோதமான கதவடைப்பு செய்யப்பட்ட காலம் முழுமைக்குமான சம்பளத்தை தொழிலாளர்களுக்குத் தர நிர்வாகம் கடமைப்பட்டுள்ளது.
* ஒரு வழக்கில் சட்டவிரோதமான வேலை நிறுத்தத்தின் காரணமாகச் செய்யப்பட்ட கதவடைப்பு காலத்திற்குரிய சம்பளத்தைத் தொழிலாளர்கள் பெறமுடியாது.ஆனால் சட்டப்படியான வேலை நிறுத்தத்தின் காரணமாகச் செய்யப்படும் கதவடைப்பு காலத்திற்குரிய சம்பளத்தைத் தொழிலாளர்கள் பெறலாம் என முடிவு செய்யப்பட்டது. 

## வேலைநிறுத்தமும் கதவடைப்பும்

வேலை நிறுத்தமும், கதவடைப்பும் ஒன்று போல் தோன்றினாலும் இரண்டுக்கும் வேறுபாடுகள் உள்ளன. 

## இதையும் பார்க்க
* வேலை நிறுத்தம்

பகுப்பு: தொழிலாளர் நலன்
சிங்கப்பூர் குடியரசுத் தலைவர்

**சிங்கப்பூர் குடியரசுத் தலைவர்** (*President of the Republic of Singapore*; மலாய்: *Presiden Republik Singapura*) என்பவர் சிங்கப்பூர் குடியரசின் நாட்டுத் தலைவர் ஆவார். சனாதிபதி என்று அழைக்கப்படுகிறார்.

சிங்கப்பூரில் நடைமுறையில் உள்ள வெஸ்ட்மினிஸ்டர் நாடாளுமன்ற முறைமையின் கீழ் அரசின் தலைவர் *(Head of Government)* சிங்கப்பூரின் பிரதமர் ஆவார்.

**குடியரசுத் தலைவர்** எனும் அதிகாரப்பூர்வ அழைப்புப் பெயர், பெரும்பாலும் ஒரு சடங்குப் பெயராகவே கருதப் படுகிறது. 1993-ஆம் ஆண்டிற்கு முன்பு, சிங்கப்பூர் அதிபர் நாடாளுமன்றத்தால் நியமிக்கப்பட்டார்.

## பொது
1991-ஆம் ஆண்டில் சிங்கப்பூரின் அரசியல் சாசனங்கள் திருத்தப்பட்டன. அதன் பிறகு, குடியரசுத் தலைவர், சிங்கப்பூர் மக்களால் தேர்ந்தெடுக்கப் படுகிறார்.

சிங்கப்பூரில் முதலாவதாக மக்களால் தேர்ந்தெடுக்கப்பட்ட குடியரசுத் தலைவர் ஒங் தெங் சியோங். 1991-ஆம் ஆண்டில் நடந்த சாசான மாற்றங்களால், குடியரசுத் தலைவருக்குச் சில தனிப்பட்ட உரிமைகள் அளிக்கப்பட்டன. குடியரசுத் தலைவரின் அதிகாரப்பூர்வ வாழுமிடம் இஸ்தானா சிங்கப்பூர் ஆகும்.

## வரலாறு
1965-ஆம் ஆண்டில் மலேசியா கூட்டமைப்பில் இருந்து சிங்கப்பூர் பிரிந்து சென்று, சிங்கப்பூர் குடியரசாக மாறியது. அதன் பிறகு அதே 1965-ஆம் ஆண்டில் அதிபர் எனும்  சிங்கப்பூர் குடியரசுத் தலைவர் பதவி உருவாக்கப்பட்டது.

சிங்கப்பூர் தேசிய அரசியலமைப்பு; சிங்கப்பூர் குடியரசுத் தலைவர் பதவிக்கு கடுமையான தகுதி நிபந்தனைகளை விதிக்கிறது. 1993-க்கு முன்னர், சிங்கப்பூர் நாடாளுமன்றத்தால் அதிபர் தேர்ந்தெடுக்கப்பட்டார்.

### அரசியலமைப்புத் திருத்தங்கள்

1991-இல் நிறைவேற்றப்பட்ட அரசியலமைப்புத் திருத்தங்களின் விளைவாக, குடியரசுத் தலைவர் பதவியானது, மக்களால் தேர்ந்தெடுக்கப்படும் பதவியாக மாறியது. அரசாங்கச் செலவுகள் மற்றும் பொது அலுவலகங்களுக்கான முக்கிய நியமனங்கள் ஆகியவற்றில் குறிப்பிட்ட பாதுகாப்பு அதிகாரங்களைக் கொண்ட பதவியாகவும் மாறியது.

1959-ஆம் ஆண்டில் சிங்கப்பூர் சுய ஆளுமையைப் பெற்றது. அப்போது சிங்கப்பூர் குடியரசுத் தலைவர் எனும் பதவி உருவாக்கப்பட்ட வில்லை. அந்தப் பதவி யாங் டி பெர்துவான் நெகாரா *(Yang di-Pertuan Negara)* என்று அழைக்கப்பட்டது. சிங்கப்பூரின் கடைசி யாங் டி பெர்துவான் நெகாரா, யூசுப் இசாக். இவர்தான் சிங்கப்பூரின் முதல் அதிபரும் ஆகும்.

## குடியரசுத் தலைவர்களின் பட்டியல்
} -->
|2023
|**1,746,427**  (70.40%)
|}

## மேற்கோள்கள்

## சான்றுகள்

* .

## வெளி இணைப்புகள்
* சிங்கப்பூர் அதிபர் அதிகாரபூர்வ இணையத்தளம்

பகுப்பு:சிங்கப்பூரின் குடியரசுத் தலைவர்கள்
பகுப்பு:சிங்கப்பூர் அரசு
பகுப்பு:சிங்கப்பூர் அரசியல் தலைவர்கள்
ரிப்பன் கட்டடம்

**ரிப்பன் கட்டடம்** (*Ripon Building*) தமிழ்நாடு, சென்னை மாநகராட்சியின் தலைமை இடம் ஆகும். இது கோதிக், அயனிய, மற்றும் கொறிந்திய ஆகிய மூன்று முக்கிய கட்டடக் கலை ஒழுங்கு முறைகளில் கட்டப்பட்ட கட்டடங்களில் ஒன்றாகக் கருதப்படுகிறது.

## வரலாறு‍
இந்தோ சரசனிக் பாணியில், ரூ. 7.5 லட்சம் செலவில் , 132 அடி கொண்ட மைய கோபுரத்துடன், 252 அடி நீளம், 126 அடி அகலத்தில் மிக பிரம்மாண்டமாக கட்டப்பட்ட இக்கட்டடத்துக்கு உள்ளாட்சி நிர்வாகத்தில் பல சீரமைப்புகளை செய்த லார்ட் ரிப்பனின் பெயர் சூட்டப்பட்டு, 1913- ம் ஆண்டு நவம்பர் 26-ம் தேதி திறக்கப்பட்டது.

வெள்ளை நிறத்தில் அமைந்த இக்கட்டடம் சென்னை சென்ட்ரல் தொடருந்து நிலையத்திற்கு அருகில் அமைந்துள்ளது. லோகநாத முதலியார் என்பவரால் இந்திய ரூபாய் 750,000 செலவில் இது கட்டப்பட்டது. பிரித்தானிய இந்தியாவின் ஆளுநர் ரிப்பன் பிரபுவின் நினைவாக இக்கட்டடத்துக்கு ரிப்பன் கட்டடம் எனப் பெயரிடப்பட்டது. 1909, டிசம்பர் 12 இல் இதற்கான அடிக்கல் நாட்டப்பட்டு 1913 ஆம் ஆண்டில் கட்டி முடிக்கப்பட்டது.

## மேற்கோள்கள்

## வெளி இணைப்புகள்
* The Fist Corporation - ''The Hindu'', Apr 02, 2003 
* Ripon Building - Chennai

பகுப்பு:சென்னைக் கட்டிடங்கள்
பகுப்பு:சென்னையின் பாரம்பரியக் கட்டடங்கள்
பின்னவலை யானைகள் புகலகம்

**பின்னவலை யானைகள் புகலகம்** (*Pinnawala Elephant Orphanage*) இலங்கையில் அமைந்துள்ள அனாதை யானைகளைப் பராமரிக்கும் ஒரு சரணாலயம் ஆகும். இங்கு சுமார் அறுபதற்கும் மேற்பட்ட யானைகள் பராமரிக்கப்படுகின்றன. இந்த யானைகளில் பெரும்பாலானவை தாயினால் கைவிடப்பட்ட குட்டிகள் அல்லது அனாதையாக்கப்பட்ட குட்டிகளாகும்.

1975 இல் சுமார் 25 ஏக்கர் தென்னம் தோப்பு காணியில் மகா ஓயாவை ஒட்டி இந்தப் புகலகம் அமைக்கப்பட்டது. அந்த நாட்களில் முதன்மையாக இங்கு தாய் கொலை செய்யப்பட்ட யானைகள் அல்லது குழியினுள் அகப்பட்டு தாய் இறந்தபின் அனாதையான யானைகள் பராமரிக்கப்பட்டது. ஆரம்பத்தில் வில்பத்து பிரதேசத்தில் உள்ள தேசிய பூங்காவில் இந்த அனாதை மடம் இருந்தாலும் பின்னாளில் பெந்தோட்டைப் பிரதேசத்தில் இந்த அனாதை மடம் அமைந்தது. ஆயினும் மீளவும் தெகிவளை விலங்கியல் பூங்காவிற்கு இந்த அனாதை மடம் மாற்றப்பட்டது. தெகிவளை விலங்கியல் பூங்காவில் இருந்து இறுதியாக பின்னவள எனும் இடத்திற்கு இந்த அனாதை மடம் மாற்றப்பட்டது. இந்த அனாதை மடத்தைப் பார்க்கவரும் உள்நாட்டு மற்றும் வெளிநாட்டு சுற்றுலாப் பயணிகள் மூலம் கிடைக்கும் வருமானம் மூலம் இந்த அனாதை மடம் நிர்வகிக்கப்படுகின்றது.

## மேற்கோள்கள்

பகுப்பு:இலங்கையின் விலங்கியல் பூங்காக்கள்
தெகிவளை விலங்கியல் பூங்கா

**தெகிவளை விலங்கியல் பூங்கா** கொழும்பு நகரின் புறநகர்ப் பகுதியான தெகிவளைப் பிரதேசத்தில் அமைந்துள்ளது. இந்த விலங்கியல் பூங்கா தேசிய விலங்கியல் பூங்கா என்றும் அழைக்கப்படுகின்றது. 1936 ஆம் ஆண்டு இந்த விலங்கியல் பூங்கா அமைக்கப்பட்டது. 2005 ஆம் ஆண்டு நிலவரப்படி பூங்காவில் 3000 விலங்குகளும், 350 இனங்களும் காணப்படுகின்றது. அத்துடன் பூங்காவின் ஆண்டு வருமானம் சுமார் நாற்பது மில்லியன் இலங்கை ரூபாய்களாகும்.

இந்த விலங்கியல் பூங்கா ஏனைய விலங்கியல் பூங்காக்களுடன் விலங்கினங்களின் இனப்பெருக்கத்திற்காக விலங்குகளைப் பரிமாறிக்கொள்வதுண்டு.

## வரலாறு
1920களில் ஜோன் கெகன்பேக் என்பவரால் இந்த பூங்கா முதலில் ஸ்தாபிக்கப்பட்டது. ஆயினும் 1939இல் உலக யுத்தம் இரண்டுக் காலப்பகுதியில் இந்த விலங்கியல் பூங்கா மூடப்பட்டது. இதற்கான காரணம் இதன் தாபகர் ஒரு ஜேர்மன் நாட்டவர் என்பதனாலாகும். இந்த நிறுவனம் மூடப்படவுடன் இந்த நிறுவனத்தின் பல பகுதிகளை அரசுடமையாக்கி தெகிவளை விலங்கியல் பூங்காவிற்கு அரசு மாற்றியது. 1939இல் இந்தப் பூங்கா உத்தியோகபூர்வமாகத் திறந்து வைக்கப்பட்டாலும் அதற்குப் பல வருடங்களுக்குமுன்பே ஜோன் கெகன்பேக் கம்பனியில் இருந்து பெறப்பட்ட விலங்குகளுடன் மக்கள் பார்வைக்குத் தொழிற்படத் தொடங்கியிருந்தது.

மேஜர் அவ்பிரே நெயில் வெய்மென், ஓபிஇ என்பவரே இந்த விலங்கியில் பூங்காவின் முதல் நிர்வாகியாவார். இவரது காலப்பகுதியில் பல புதிய உள்நாட்டு மற்றும் வெளிநாட்டு விலங்கினங்கள் விலங்கியல் பூங்காவிற்கு அறிமுகம் செய்து வைக்கப்பட்டன.

1960 ஆகும் போது பெரும்பாலான முலையூட்டிகள் இங்கு இருந்ததுடன், விலங்கியல் பூங்காவின் பாதி விலங்குகள் உள்நாட்டிற்கு உரியவையாகும். 1973 இல் 158 முலையூட்டிகள், 259 பறவை இனங்கள், 56 ஊர்வன மற்றும் ஏழு மீன் இனங்கள் இங்கே பராமரிக்கப்பட்டன. 1980 வரை விலங்கியல் பூங்காவின் வளர்ச்சியில் பெரிய மாற்றங்கள் ஏற்படவில்லை.

## மிருகக்காட்சி சாலை
thumbnail|விலங்கியல் பூங்காவில் உள்ள வங்காளப் புலி
தெகிவளை விலங்கியல் பூங்கா ஆசியாவின் மிகப்பழைய மிருகக்காட்சி சாலைகளில் ஒன்றாகும். ஆண்டு முழுவதும் இது பொதுமக்கள் பார்வைக்காகத் திறக்கப்பட்டு இருப்பதுடன், பொதுப் போக்குவரத்து முறைகளினூடாக மிருகக்காட்சி சாலையை இலகுவாக அடைந்துவிடலாம்.

தெகிவளை விலங்கியல் பூங்காவின் மேலும் ஒரு சிறப்பான விடயம் அங்குள்ள வண்ணாத்திப்பூச்சித் தோட்டம். இங்கு 30 வகையான வண்ணாத்திப் பூச்சிகள் வாழ்ந்து வருவதுடன், கல்வியியல் தேவைகளுக்காக பல்வேறு பருவநிலையில் உள்ள வண்ணாத்திப் பூச்சிகளையும் அவதானிக்கலாம்.

## தெகிவளை விலங்கியல் அருங்காட்சியகம்
தெகிவளை விலங்கியல் அருங்காட்சியகம் தெகிவளை விலங்கியல் பூங்காவில் ஒரு பதியில் அமைந்துள்ளது. இது பாலூட்டிகள், பறவைகள், ஊர்வன மற்றும் பிற விலங்குகளின் எச்சங்களைக் காட்சிப்படுத்துகிறது. எலும்புக்கூடுகள், முட்டைகளின் மாதிரி, தடங்கள், கழிவு எச்சங்களின் மாதிரிகள், இறகுகள், தோல் மாதிரி மற்றும் பாதுகாக்கப்பட்ட உடல்களும் அருங்காட்சியகத்தில் காணப்படுகின்றன.

## இவற்றையும் பார்க்க
* பின்னவலை யானைகள் புகலகம்
* பின்னவலை திறந்த விலங்குக் காட்சிச்சாலை

## உசாத்துணை

## வெளி இணைப்புகள்

*

பகுப்பு:இலங்கையின் விலங்கியல் பூங்காக்கள்
பகுப்பு:கொழும்பு மாவட்டம்
கண்டி தேசிய நூதனசாலை

**கண்டி தேசிய அருங்காட்சியகம்** அல்லது **கண்டி தேசிய நூதனசாலை** (*National Museum of Kandy*) இலங்கையின் மத்திய மலைநாட்டில் உள்ள கண்டி நகரில் அமைந்துள்ளது. இந்த அருங்காட்சியகம் கண்டியின் இறுதி மன்னனான ஸ்ரீ விக்கிரம ராஜசிங்கனின் அரச மாளிகையுடன் சேர்ந்து அமைந்துள்ளது. அரச மாளிகையுடனேயே புகழ் பூத்த பௌத்த வணக்கத்தலமான தலதா மாளிகையும் உள்ளது. 1946 ஆம் ஆண்டில் ஓர் அருங்காட்டியகமாக பொது மக்களின் பார்வைக்காக திறக்கப்பட்டது.

கண்டி இராச்சியக் காலத்தில் பயன்படுத்தப்பட்ட ஆயுதங்கள், ஆபரணங்கள், கருவிகள் போன்றவையும் பிரித்தானிய ஆட்சிக்காலத்தின் எச்சங்களான சில பொருட்களும் இங்கு வைத்துப் பேணப்படுகின்றது.

## வெளியிணைப்பு
*கண்டி அருங்காட்சியகத்தின் இணையத்தளம்

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:தேசிய அருங்காட்சியகங்கள்
பகுப்பு:கண்டியிலுள்ள கட்டடங்களும் கட்டமைப்புக்களும்
2009 இராஜஸ்தான் மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் இராஜஸ்தான் மாநிலத்திலிருக்கும் 25 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.
 

## இவற்றையும் பார்க்க

* மக்களவை

பகுப்பு:இந்திய மக்களவை
இரா. சாரங்கபாணி

**இரா. சாரங்கபாணி** (செப்டம்பர் 18, 1925 - ஆகத்து 23, 2010) தமிழ்ப் பேராசிரியரும், தமிழறிஞரும் ஆவார். காரைக்குடி அழகப்பா கல்லூரி, அண்ணாமலைப் பல்கலைக்கழகம், தமிழ்ப் பல்கலைக்கழகம் உள்ளிட்ட கல்வி நிறுவனங்களில் தமிழ்ப்பேராசிரியராகவும், ஆய்வறிஞராகவும் பணிபுரிந்தவர்.

## வாழ்க்கைக் குறிப்பு
இரா.சாரங்கபாணியார் சிதம்பரத்திற்கு அருகில் உள்ள தேவங்குடி ஊரில் பொ. இராசகோபால் மழவராயர், சனமாலிகை அம்மையார் ஆகியோருக்குப் பிறந்தவர். தேவங்குடியில் தொடக்கக் கல்வியையும், புவனகிரி கழக உயர்நிலைப் பள்ளியில் எட்டாம் வகுப்பு வரையிலும், சிதம்பரம் பச்சையப்பன் பள்ளியில் ஆறாம்படிவம் வரையிலும் பயின்றார். அண்ணாமலைப் பல்கலைக்கழகத்தில் தமிழ் பயின்று 1947 இல் புலவர் பட்டமும், 1949 இல் பி.ஓ.எல் பட்டமும் பெற்றார். சென்னைப் பல்கலைக்கழகத்தில் 1955 இல் முதுகலைப் பட்டமும், 1962 இல் எம்.லிட் பட்டமும், 1969 இல் முனைவர் பட்டமும் பெற்றார்.

சாரங்கபாணியாருக்கு ஆசிரியர்களாக இருந்தவர்களில் குறிப்பிடத்தக்கவர்கள் கா. சுப்பிரமணிய பிள்ளை, தெ. பொ. மீனாட்சிசுந்தரம் பிள்ளை, அ. சிதம்பரநாதன் செட்டியார், ஆ. பூவராகம் பிள்ளை, மு.அருணாசலம் பிள்ளை, க.வெள்ளைவாரணனார், ஒளவை சு. துரைசாமிப் பிள்ளை, வ. சுப. மாணிக்கம் ஆகியோராவர்.

## தமிழ்ப் பணி
1949 இல் காரைக்குடி அழகப்பா கல்லூரியில் தமிழ்த் துறையில் விரிவுரையாளராகச் செர்ந்தார். பின்னர் பேராசிரியராகவும் தமிழ்த்துறைத் தலைவராகவும் ஆனார். 1979 முதல் மூன்றாண்டுகள் உயராய்வு நடுவத்தின் இயக்குநராகவும் இருந்தார்.

## விருதுகள்
*இவர் எழுதிய பரிபாடல் திறன் (1975), மாணிக்கச்செம்மல் (1999) ஆகிய நூல்கள் தமிழக அரசின் சிறந்த நூலுக்கான பரிசில்களைப் பெற்றுள்ளன.
*குன்றக்குடி ஆதீனத்தின் பெரும்புலவர் பட்டம் (1981)
*சீராம் நிறுவனத்தின் திருக்குறள் பொற்கிழி (1991)
*தமிழ்நாடு அரசு விருது (1998)
*மதுரை காமராசர் பல்கலைக்கழகத்தின் தமிழ்ப்பேரவைச்செம்மல் விருது (2000)

## எழுதிய நூல்கள்
*இயற்கை விருந்து (1962)
*குறள் விருந்து (1968)
*பரிபாடல் திறன் (1972)
*A critical Study of Paripatal (1984)
*A Critical Study of Ethical Literature in Tamil (1984)
*சங்க இலக்கியப் பொருட்களஞ்சியம்(இருதொகுதி) (1986)
*திருக்குறள் உரை வேற்றுமை, அறத்துப்பால் (1989)
*திருக்குறள் உரையாசிரியர்கள் (1991)
*திருக்குறள் உரை வேற்றுமை, பொருட்பால் (1992)
*திருக்குறள் உரை வேற்றுமை, காமத்துப்பால் (1992)
*சங்கச் சான்றோர்கள் (1993)
*வள்ளுவர் வகுத்த காமம் (1994)
*புறநானூற்றுப் பிழிவு (1994)
*மாணிக்கச் செம்மல் (1998)
*திருக்குறள் இயல்புரை (1998)
*சித்தர் இலக்கியங்களில் திருக்குறள் (1999)
*திருக்குறள் பரிமேலழகர் உரைவிளக்கம் (2000)
*சங்கத்தமிழ் வளம் (2003)
*பரிபாடல் உரைவிளக்கம் (2003), கோவிலூர் மடம்
*சங்க இலக்கிய மேற்கோள்கள் (2008)
*சங்க இலக்கியப்பிழிவு (2008)
*திருக்குறள் செம்மொழிப்பதிப்பு (அச்சில்)
*பரிபாடல் செம்மொழிப்பதிப்பு (அச்சில்)

## உசாத்துணை
*தமிழறிஞர் இரா.சாரங்கபாணியார் மறைவு, முனைவர் மு. இளங்கோவன்

பகுப்பு:தமிழறிஞர்கள்
பகுப்பு:தமிழக எழுத்தாளர்கள்
பகுப்பு:1925 பிறப்புகள்
பகுப்பு:2010 இறப்புகள்
பகுப்பு:கடலூர் மாவட்ட மக்கள்
ஏ. கே. வீராசாமி

**ஏ. கே. வீராசாமி** (இறப்பு: ஆகத்து 22, 2010) பழம்பெரும் தமிழ்த் திரைப்பட நடிகர். தென்னிந்திய நடிகர் சங்க துணைத் தலைவராகப் பணியாற்றியவர். இவர், உன்னைப்போல் ஒருவன் படத்தில் நடித்ததற்காக தேசிய விருது பெற்றவர்.
பணம் படைத்தவன், முதல் மரியாதை, திருமலை தென்குமரி, வசூல்ராஜா எம்.பி.பி.எஸ் உள்ளிட்ட நூற்றுக்கணக்கான படங்களில் இவர் நடித்திருக்கிறார்.தென்னிந்திய நடிகர் சங்கத்தில் துணைத் தலைவர் பதவி வகித்தார் வீராசாமி.

## ஆரம்பகால வாழ்க்கை
வீராசாமி தஞ்சாவூர் மாவட்டம் ஆலக்குடியில் கருப்பையா தேவர்,  மருதாம்பாள் தம்பதிகளுக்கு மகனாகப் பிறந்தார். இத்தம்பதிகளுக்கு நான்கு மகன்களும் ஒரு மகளும் ஆவர்.

## மறைவு
ஏ. கே. வீராசாமி சென்னை ராயப்பேட்டையில் உள்ள அவரது வீட்டில் தனது 84வது அகவையில் காலமானார். இவரின் மனைவி ராஜலட்சுமி 2009 ஆம் ஆண்டில் இறந்தார். இவருக்கு 4 மகன்களும், 1 மகளும் உள்ளனர்.

## மேற்கோள்கள்

பகுப்பு:2010 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தஞ்சாவூர் மாவட்ட மக்கள்
வானியலாளர் (ஓவியம்)

ஓவியத்துறையில் **வானியலாளர்** என்பது டச்சு ஓவியரான யொகான்னசு வெர்மீர் என்பவரால் 1668 ஆம் ஆண்டளவில் வரையப்பட்ட ஓவியத்தைக் குறிக்கும். எண்ணெய் வண்ணம் கொண்டு 51 சமீ x 45 சமீ அளவுள்ள கன்வசில் வரையப்பட்ட இவ்வோவியம் தற்போது பாரிசு நகரில் உள்ள லூவர் அருங்காட்சியகத்தில் உள்ளது]].

அறிவியலாளர்களை வரைபொருள் ஆக்குவது 17 ஆம் நூற்றாண்டு டச்சு ஓவியங்களில் விருப்பத்துக்குரிய விடயமாக இருந்தது. வெர்மீர் வரைந்த ஓவியங்களுள் இவ்வாறான ஓவியங்களாக இதுவும், இதன் பின்னர் வரையப்பட்ட "புவியியலாளர்" என்னும் ஓவியமும் அடங்கும். இரண்டு ஓவியங்களிலும் உள்ளவர் ஒருவராகவே இருக்கக்கூடும் எனக் கருதப்படுகிறது, பெரும்பாலும் ஆன்டனி வான் லீவன்கூக் (Antonie van Leeuwenhoek) ஆக இருக்கலாம்.

படத்தில் இருப்பவர் வானியலாளர் என்பதைக் காட்டுவதற்காக புவிக் கோளமும், மெட்டியசு (Metius) என்பவர் எழுதிய வானியல் தொடர்பான நூலொன்றும் ஓவியத்தில் வரையப்பட்டுள்ளன. குறியீடாக, ஓவியத்தில் காட்டப்பட்டுள்ள புத்தகம் நூலின் மூன்றாம் பகுதி தெரியுமாறு விரித்து வைக்கப்பட்டுள்ளதாம். அம்மூன்றாம் பகுதி இறைவனிடம் இருந்து தூண்டுதல் பெறுமாறு வானியலாளர்களுக்கு அறிவுரை கூறும் பகுதி. ஓவியத்திலுள்ள சுவரில் காணப்படும் படத்தில் மோசே காட்டப்பட்டுள்ளார். மோசே அறிவுக்கும், அறிவியலுக்கும் குறியீடாகக் காட்டப்பட்டிருக்கலாம் எனக் கருதப்படுகிறது.

## குறிப்புகள்

பகுப்பு:ஓவியங்கள்
பகுப்பு:1660களில் ஓவியங்கள்
இலூவா அருங்காட்சியகம்

**இலூவா அருங்காட்சியகம்** (*Louvre Museum*, ) பிரான்சு நாட்டின் பாரிசு நகரில் உள்ள உலகின் மிகப்பெரிய அருங்காட்சியகங்களில் ஒன்று. இது உலகிலேயே மிகவும் அதிகமான பார்வையாளர்கள் வரும் அருங்காட்சியகம் என்பதோடு, வரலாற்றுச் சிறப்பு வாய்ந்ததும் ஆகும். பாரிசு நகரத்தின் முக்கிய இடமாக விளங்கும் இது முதலாவது மாவட்டத்தில் செயின் ஆற்றின் வலது கரையில் (வடக்குப்புறக் கரையை 'Rive Droite' - வலப்புறக் கரை என அழைக்கிறார்கள்) அமைந்துள்ளது. வரலாற்றுக்கு முந்திய காலம் முதல் 19 ஆம் நூற்றாண்டு வரையான காலப்பகுதியைச் சேர்ந்த ஏறத்தாழ 35,000 அரும்பொருட்கள், 60,600 சதுர மீட்டர் பரப்பளவு கொண்ட இடத்தில் வைக்கப்பட்டுள்ளன.

14ஆம் லூயுடைய அரண்மனைதான் தற்போது இந்த அருங்காட்சியகமாக உள்ளது. பரந்து விரிந்த உயர்ந்த இவ்வருங்காட்சியகம் வெளிப்பறத்தில் எவ்வித மாற்றமுமின்றி அதே பழைய கட்டடக்கலை நுட்பத்துடன் பேணப்படுகிறது.
புகழ் பெற்ற ஓவியர் இலியானார்டோ தாவின்சியின் ஓவியமான மோனா லிசாவின் அசல் படி இந்த அருங்காட்சியகத்தில்தான் உள்ளது.

## குறிப்புகள்

பகுப்பு:பிரான்சிய அருங்காட்சியகங்கள்
தி டெக்கன் குரோனிக்கள்

***தி டெக்கன் குரோனிக்கள்*** (ஆங்கிலம்:The Deccan Chronicle) ஹைதராபதை தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். இச்செய்தித்தாளை நடத்தும் டெக்கன் குரோனிக்கள் நிறுவனமே இந்தியன் பிரீமியர் லீக் துடுப்பாட்ட அணியான டெக்கான் சார்ஜர்சின் உரிமையாளராகவும் உள்ளது

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
வைரி

**வைரி** (*Shikra*, *Accipiter badius*) *ஆக்சிபிட்டிரிடே* குடும்பத்தைச் சேர்ந்த இரைவாரிச் செல்லும் பறவைகளுள் ஒன்று.  இப்பறவை இனம் **வல்லூறு**, **வில்லேத்திரன் குருவி**, **பறப்பிடியன்** என்ற பெயர்களிலும் அழைக்கப்படுகிறது. இப்பறவை தெற்கு ஆசியாவில், குறிப்பாக இந்தியாவிலும், சகாராவிற்குத் தெற்கிலும் பெருமளவிற்குக் காணப்படுகின்றது.

## உடலமைப்பும் நிறமும்
thumb|190px|left|பெண் வல்லூறு
thumb|190px|right|இளம்பறவை
* 30 – 34 செ.மீ உடலளவு  கொண்ட (சாதாரண புறாவின் அளவை ஒத்தது) இப்பறவை, நீலச்சாம்பல் நிற மேலுடலும் வெண்ணிற அடியுடலில் பழுப்பு-நிற மென்வரிப் பட்டைகள் குறுக்கேயும் கொண்டிருக்கும். பெண் பறவையின் மேலுடல் கரும்பழுப்பு நிறத்திலிருக்கும்; பெண் சற்று பெரியதாயிருக்கும். இளம்பறவையின் அடியுடலில் செம்பழுப்பு-நிறப் புள்ளிகள் நீள்வாக்கிலிருக்கும்.
* வாலில் கரும்பட்டைகளிருக்கும்.

## கள இயல்புகள்
* மரங்கள் நிறைந்த திறந்தவெளிப் பகுதிகளை விரும்பும் வைரி, அடர்ந்த வனங்களைத் தவிர்க்கும். மனித வாழ்விடங்களுக்கு அருகில் அதிகம் காணப்படும்.
* தன் பார்வையிடமான இலைகளடர்ந்த மரக்கிளையிலிருந்து கண்ணிமைக்கும் நேரத்தில் இரையை நோக்கிக் கீழிறங்கும் வில்லேத்திரன், இமைப்பொழுதில் இரையைக் கொத்திச் செல்லும்.
* இதன் கூப்பாடு *கி .. கீ …* என்று தொனியில் கரிச்சான் குருவியின் கூப்பாட்டை ஒத்திருக்கும்.
* இறக்கைகளைப் பலமுறை அடித்த பின் நழுவும் பாணியில் பறந்து செல்லும். வானத்தில் வட்டமிடும் பாணியில் பறப்பதையும் காணலாம்.

## உணவு, கூடு, குஞ்சு பொறித்தல்
thumb|160px|left|குஞ்சிற்கு உணவளிக்கும் பெண் பறவை
* அணில்கள், ஓணான்கள், எலிகள், குருவிகள், தட்டானின் இளம்புழுக்கள் போன்றவை இதன் உணவாகின்றன. தன் குஞ்சுகளுக்கு உணவளிக்கும் காலங்களில் வீடுகளிலிருந்து கோழிகளைத் திருடுவதும் உண்டு.
* மார்ச்சிலிருந்து சூன் வரை இதன் கூடு கட்டும் காலமாகும். மாமரத்திலோ அதையொத்த மரத்திலோ காய்ந்த புல், வேர்களாலான காகத்தின் கூட்டையொத்த கூட்டை வில்லேத்திரன் அமைக்கும்.
* மூன்று அல்லது நான்கு நீல வெண்ணிற முட்டைகளைப் பெண் பறவை இடும். ஆணும் பெண்ணும் சேர்ந்தே குஞ்சுகளைப் பாதுகாக்கின்றன.

## ஒரு சில களப்பார்வைகள்
* தன் வருகையை வில்லேத்திரன் அறிவித்தவுடனேயே அணில்கள் பரபரப்படைந்து அதே தொனியில் கூச்சலிடுவதைக் காணலாம். எனினும் இரையைத் தெரிவு செய்தபின் வில்லேத்திரன் கூப்பீட்டை நிறுத்தி விடும்.
* வில்லேத்திரனைத் தொடர்ந்தே செல்லும் காகங்கள், அது இரையைக் கொத்தியவுடன் விடாது தொந்தரவு செய்து அதன் இரையைக் கவர எத்தனிக்கும்.

## மேற்கோள்கள்


## வெளி இணைப்புகள்

* Species text in The Atlas of Southern African Birds
* photographs and videos

பகுப்பு:கொன்றுண்ணிப் பறவைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:தமிழ்நாட்டுப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
பகுப்பு:மேற்கு ஆசியப் பறவைகள்
திருமுருகன்பூண்டி

**திருமுருகன்பூண்டி** (ஆங்கிலம்:Thirumuruganpoondi), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் அமைந்துள்ள ஓர் நகராட்சி ஆகும். திருப்பூர் மாநகராட்சிக்கு மிக அருகாமையில் உள்ள வளர்ந்து வரும் நகராட்சி ஆகும். இந்நகராட்சியில் **சிற்பக்கலை கூடங்கள்** மூலம் பல்வேறு சிலைகள் தயாரிக்கப்படுகின்றன. திருமுருகன்பூண்டி முருகநாதேசுவரர் கோயில் இங்குள்ளது. இது வரலாற்றில் இடைக்கால ஆட்சியில் **ஆறைநாடு** ஆட்சிப் பரப்புக்கு உட்பட்டிருந்தது.
## 2021-இல் [[நகராட்சி]]யாக தரம் உயர்த்துதல்
16 அக்டோபர் 2021 அன்று திருமுருகன்பூண்டி பேரூராட்சியை நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் துறையின் கூடுதல் தலைமைச் செயலாளர் வெளியிட்டார்.

## அமைவிடம்
திருமுருகன்பூண்டி நகராட்சிக்கு  தெற்கில்  திருப்பூர் 12 கி.மீ.; வடக்கில் அவிநாசி 5 கி.மீ.;  கிழக்கில் பெருந்துறை 45 கி.மீ.; கோயம்புத்தூர் 52 கி.மீ. தொலைவில் உள்ளது.

## நகராட்சி அமைப்பு
14.5 ச.கி.மீ. பரப்பும்,  22 நகராட்சி மன்ற உறுப்பினர்களையும், 132 தெருக்களையும் கொண்ட இந்நகராட்சி அவிநாசி (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 8,789    வீடுகளும், 31,528 மக்கள்தொகையும் கொண்டது.

## திருமுருகன்பூண்டி முருகநாதேசுவரர் கோயில்
: இங்கு தேவாரப் பாடல் பெற்ற தலங்களுள் ஒன்றாகிய திருமுருகநாதஸ்வாமி திருக்கோவில் அமைந்துள்ளது.
: கேது தோஷத்தால் பாதிக்கப்பட்டவர்களுக்கு ஓர் அரிய பரிகாரத்தலமாக இது விளங்குகிறது. சித்தபிரமை, பில்லி, சூன்யம் இவை நீங்க வேண்டுவோர் இங்கு வந்து தங்கியிருந்து நீராடி வழிபடுவர்.

## இதனையும் காண்க
*தமிழக நகராட்சிகள்

## மேற்கோள்கள்


## வெளி இணைப்புகள்
* திருமுருகன்பூண்டி தல வரலாறு 
* தேவாரப் பாடல் பெற்ற சிவஸ்தலங்கள் 
* முருகன்பூண்டி பன்னிரு திருமுறை
* விக்கிமேப்பியாவில் கோயில் அமைவிடம்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
தமிழ்நாடு உணவு விடுதிகள் சட்டம் - 1958

தமிழ்நாட்டில் உள்ள உணவு விடுதிகளில் வேலை செய்யும் தொழிலாளர்களின் வேலை நிலைகளை ஒழுங்குபடுத்துவதற்காக **தமிழ்நாடு உணவு விடுதிகள் சட்டம்-1958** w:en: Tamilnadu Catering Establishments Act -1958 கொண்டு வரப்பட்டது. இச்சட்டம் சென்னை, மதுரை போன்ற பெருநகரங்களுக்கு மட்டும் பொருந்துவதாகக் கொண்டு வரப்பட்டது. இச்சட்டம் பொருந்தக் கூடிய உணவு விடுதிகளுக்கு, வாரவிடுமுறை நாட்கள் சட்டம் - 1942, தமிழ்நாடு கடைகள் மற்றும் நிறுவனங்கள் சட்டம் - 1947 மற்றும் தொழிற்சாலைகள் சட்டம் - 1948 ஆகியவை பொருந்தாது.

## உணவு விடுதிகள்
தமிழ்நாடு உணவு விடுதிகள் சட்டம்-1958 பிரிவு - 2(1)ன் படி, பொதுமக்களுக்கு உணவுப் பொருட்களை விற்பனை செய்யும் உணவகம் அல்லது தங்கும் வசதியுடன் உணவு வழங்கும் தொழில் இடங்கள் போன்றவை உணவு விடுதிகள் எனப்படும். சங்கங்கள் பதிவுச் சட்டத்தின்படி பதிவு பெற்ற சங்கங்களால் நடத்தப்படும் உணவகங்கள் மற்றும் சிற்றுண்டி விடுதிகள் போன்றவையும் உணவு விடுதிகள் எனப்படும். ஆனால் கல்வி நிறுவனங்கள் நடத்தும் உணவகங்கள் இச்சட்டத்தின் கீழ் உணவு விடுதி அல்ல.

## உணவு விடுதிகள் பதிவு

இச்சட்டத்தின் பிரிவு - 3ன் படி ஒவ்வொரு உணவு விடுதியும் பதிவு செய்யப்பட வேண்டும். இச்சட்டத்தின் பிரிவு 4ன் படி உணவு விடுதியைப் பதிவு செய்வதற்கான நடைமுறைகள் சொல்லப்பட்டுள்ளன.இதன்படி உணவு விடுதியின் உரிமையாளர், இச்சட்டத்தின் கீழ் நியமிக்கப்பட்ட ஆய்வாளரிடம், உணவு விடுதியைப் பதிவு செய்வதற்கான விண்ணப்பத்தைச் சமர்ப்பிக்க வேண்டும். அவர் தகுந்த ஆய்வு மேற்கொண்டு அதில் திருப்தியடைந்தால் பதிவுச்சான்றிதழ் வழங்கி ஆணையிடுவார். இந்த விண்ணப்பம் விடுதி தொடங்கப்பட்ட 30 நாட்களுக்குள் கொடுக்கப்பட வேண்டும். இந்த விண்ணப்பம் கொடுக்கப்பட்டு 3 மாதங்களுக்குள் மாறான ஆணை எதுவும் அளிக்கப்படாத நிலையில் அந்த விண்ணப்பம் ஏற்கப்பட்டு சான்றிதழ் வழங்கப்பட்டதாகக் கருதப்படும். இந்தப் பதிவுச் சான்றிதழ் ஒரு வருட காலத்திற்கு மட்டும் செல்லுபடியாகக் கூடியது. இச்சான்றிதழ் வருடம் தோறும் புதுப்பிக்கப்பட வேண்டும். புதுப்பித்தலுக்கும் பதிவு செய்வதற்கான நடைமுறைகள்தான் பின்பற்றப்படும்.

## வேலை நேரம் குறித்த விதிகள்
*தொழிலாளர்களை ஒரு நாளில் 9 மணி நேரத்திற்கு அதிகமாகாமலும், ஒருவாரத்திற்கு 48 மணி நேரத்திற்கு அதிகமாகாமலும் வேலை செய்ய அனுமதிக்க வேண்டும்.
*மிகுதிநேர வேலை செய்ய வேண்டியது இருந்தால் மொத்த வேலை நேரம் ஒரு நாளில் 10 மணி நேரத்தையும், மொத்த மிகுதி நேர வேலை நேரம் அடுத்தடுத்த மூன்று மாதத்தில் 54 மணி நேரத்தையும் தாண்டக் கூடாது.
*வேலை நேரத்திற்கு அதிகமாக வேலை பார்த்த தொழிலாளிக்கு அவருடைய சாதாரண சம்பளத்தில் இரண்டு மடங்கு சம்பளம் மிகுதி நேரக் கூலியாக அளிக்கப்பட வேண்டும்.
* தொழிலாளி தொடர்ந்து 5 மணி நேரத்திற்கு மேல் வேலை செய்யக்கூடாது. அவருக்குக் குறைந்தது 30 நிமிடம் ஓய்வு வழங்கப்பட வேண்டும்
*ஒரு உணவு விடுதியின் மொத்த வேலை நேரம், ஓய்வு நேரத்தையும் சேர்த்து 14 மணி நேரத்தைத் தாண்டக் கூடாது.

## விடுமுறை நாட்கள்
வாரத்தில் ஒரு முழுநாள் வார விடுமுறையாக அளிக்கப்பட வேண்டும். இது தவிர அரசு அறிவிக்கும் அனைத்து விடுமுறை நாட்களும் பணிபுரிபவர்களுக்கு விடுமுறையாக அளிக்கப்பட வேண்டும். ஒவ்வொரு விடுமுறை நாட்களுக்கும் அதற்கான சம்பளம் வழங்கப்பட வேண்டும் என்று இச்சட்டத்தின் பிரிவு 11 தெரிவிக்கிறது.

## சலுகைகள்

## வேலை நீக்கம்

## ஆய்வாளரும் அதிகாரங்களும்

## வெளி இணைப்புகள்

பகுப்பு:இந்தியத் தொழிலாளர் நலச் சட்டங்கள்
பகுப்பு: தொழிலாளர் நலன்
கொழும்பு தேசிய அருங்காட்சியகம்

**கொழும்பு தேசிய அருங்காட்சியகம்** அல்லது **கொழும்பு தேசிய நூதனசாலை** (*National Museum of Colombo*) இலங்கையின் மிகப் பெரிய அருங்காட்சியகம் ஆகும். இதனை இலங்கை அரசின் நூதனசாலைகள் திணைக்களம் நிர்வாகிக்கின்றது.

## வரலாறு
இலங்கையில் ஒரு நூதனசாலை அமைக்கவேண்டியதன் தேவையை உணர்ந்து அப்போதைய இலங்கையில் பிருத்தானிய ஆளுனராக இருந்த வில்லியம் கிரகரியிடம் கோரிக்கை வைக்கப்பட்டது. இதன் பின்னர் அனுமதி கிடைத்து 1877, சனவரி 1 இல் அருங்காட்சியகம் அமைத்து முடிக்கப்பட்டது. இந்த அருங்காட்சியகம் இத்தாலியக் கட்டடக்கலையை பின்பற்றி அமைக்கப்பட்டுள்ளமை குறிப்பிடத்தக்கது. 1876 இல் கட்டுமானப் பணிகள் முடிவடைந்தாலும் ஒரு ஆண்டு கழிந்தே இவ்வருங்காட்சியகம் இயக்கத்திற்கு வந்தது.

இதன் வளர்ச்சியைத் தொடர்ந்து யாழ்ப்பாணம், கண்டி, இரத்தினபுரி ஆகிய இடங்களிலும் அருங்காட்சியகங்கள் அமைக்கப்பட்டன.

கண்டி இராச்சியத்தின் இறுதி மன்னன் ஸ்ரீ விக்கிரம ராஜசிங்கனின் முடியும் பிரித்தானிய அரசிடம் இருந்து மீளப்பெற்று இங்கே வைத்துப் பேணப்படுகின்றது.

## வெளியிணைப்புகள்
*கொழும்பு தேசியநூதனசாலை

## மேற்கோள்கள்

பகுப்பு:இலங்கையின் அருங்காட்சியகங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
பகுப்பு:தேசிய அருங்காட்சியகங்கள்
பகுப்பு:இலங்கையின் தொல்லியற்களங்கள்
டெக்கன் ஹெரால்டு

***தி டெக்கன் ஹெரால்ட்*** (ஆங்கிலம்:The Deccan Herald) பெங்களூரைத் தலைமையிடமாகக் கொண்டு பிரசுரிக்கப்படும் ஓர் ஆங்கில மொழி செய்தித்தாள். தி பிரிண்டர்ஸ் (மைசூர்) என்ற நிறுவனத்தால் பதிப்பிக்கப்படும் இச்செய்தித்தாள் கர்நாடக மாநிலத்தில் பரவலாகப் படிக்கப்படுகிறது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
டெய்லி நியூஸ் அண்ட் அனாலிசிஸ்

***டெய்லி நியூஸ் அண்ட் அனாலிசிஸ்*** (ஆங்கிலம்:Daily News and Analysis) மும்பையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். டிலிஜண்ட் மீடியா என்ற நிறுவனத்தால் பதிப்பிக்கப்படும் இச்செய்தித்தாள் மும்பை, ஜெய்ப்பூர், அகமதாபாத், புனே போன்ற நகரங்களில் பரவலாகப் படிக்கப்படுகிறது.

## வெளி இணைப்புகள்
*   இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
தி டெலிகிராஃப்

***தி டெலிகிராஃப்*** (ஆங்கிலம்:The Telegraph) கொல்கத்தாவைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். புகழ்பெற்ற ஆனந்தா பதிப்பகத்தின் துணை நிறுவனமான ஏபிபி (ABP) நிறுவனத்தால் பதிப்பிக்கப்படும் இச்செய்தித்தாள் மேற்கு வங்காளம், ஒரிசா மற்றும் இந்தியாவின் வடகிழக்கு மாநிலங்களில் பரவலாகப் படிக்கப்படுகிறது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
தி பயனியர்

**தி பயனியர்** (*The Pioneer*) லக்நோவைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாளாகும்.

## பதிப்புகள்
# டெல்லி
# லக்னோ
# போபால்
# புவனேஷ்வர்
# சண்டிகர்
# ராய்பூர்
# டேராடூன்
# ராஞ்சி
# தெலுங்கானா
லக்னோ பதிப்பில் வாரணாசி, கான்பூர், அலகாபாத், லக்னோ ஆகிய நான்கு பதிப்புகள் வெளிவருகிறது.

## மேற்கோள்கள்
 

## வெளி இணைப்புகள்
* இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
தி எகனாமிக் டைம்ஸ்

***தி எகனாமிக் டைம்ஸ்*** (ஆங்கிலம்:The Economic Times) டெல்லியைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். *[[தி டைம்ஸ் ஆஃப் இந்தியா]]* நாளிதழை வெளியிடும் பென்னட் அண்ட் கோல்மேன் நிறுவனமே இச்செய்தித்தாளின் பதிப்பாளர். இது இந்தியாவின் ஆங்கில வணிக செய்தித்தாள்களுள் விற்பனையில் முதலிடத்தில் உள்ளது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:இந்திய வணிக இதழ்கள்
சங்க காலக் கூட்டாளிகள்

#### கூட்டாளிகள்
##### இருவர்
# சோழன் குராப்பள்ளித் துஞ்சிய பெருந்திருமாவளவன் & பாண்டியன் வெள்ளியம்பலத்துத் துஞ்சிய பெருவழுதி (காவிரிப்பூம் பட்டினத்துக் காரிக் கண்ணனார் - புறநானூறு 58)
# இளங்கண்டீரக்கோ & இளவிச்சிக்கோ - (பெருஞ்சித்திரனார் - புறநானூறு 162)

##### மூவர் \ மூவேந்தர்
# சேரமான் மாரிவெண்கோ & பாண்டியன் கானப்பேரெயில் தந்த உக்கிரப்பெருவழுதி & சோழன் இராசசூயம் வேட்ட பெருநற்கிள்ளி - ஔவையார் - புறநானூறு 367

##### ஐவர்
:பொலம்பூண் ஐவர் நன்னனைப் புகழ்ந்தனர். (மலைபடுகடாம் 775)

##### பஞ்சவர்
:பாண்டியன் வெள்ளியம்பலத்துத் துஞ்சிய பெருவழுதி 'பஞ்சவர் ஏறு' எனக் குறிப்பிடப்படுகிறான். (புறநானூறு 58)

##### பஞ்ச பாண்டவர்
:ஐவரோடு நூற்றுவர் போர் - முரஞ்சியூர் முடிநாகராயர் - புறநானூறு 2

##### கடையெழு வள்ளல்கள்
:கடையெழு வள்ளல்கள்

##### போர்க்களக் கூட்டாளிகள்
# இருவர் சோழன் இராசசூயம் வேட்ட பெருநற்கிள்ளி & மலையன் - (பேரிசாத்தனார் - புறநானூறு 125)
# இருவர் காரி & சேரலர்
# மூவர் (மூவேந்தர் - பாரி)
# எழுவர் (தலையாலங்கானத்துச் செருவென்ற நெடுஞ்செழியன் எதிர்த்தவர்) - (நக்கீரர் - அகநானூறு 36)
# எழுவர் (சோழனை எதிர்த்தவர்)
# ஒன்பதின்மர் (சேரன் செங்குட்டுவனை எதிர்த்தவர்) - பரணர் - பதிற்றுப்பத்து பதிகம் 5
# ஒன்பது குடை (கரிகாலனை வாகைப்பறந்தலைப் போரில் எதிர்த்துத் தோற்றோடியவர்கள்) - பரணர் - அகநானூறு 125

#### தொகுக்க உதவிய துணைநூல்கள்
# அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
# INDEX DES MOTS DE LA LITERATURE TAMOULE ANCIENNE / PUBICATIONS DE L'INSTITUT FRANÇAIS D'INDOLOGIE NO 37 (1970) (சங்கநூல் சொல்லடைவு)

பகுப்பு:சங்க காலப் பண்பாடு
தி டிரிப்யூன்

***தி டிரிப்யூன்*** (ஆங்கிலம்:The Tribune) சண்டிகரைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். டிரிப்யூன் அறக்கட்டளையால் பதிப்பிக்கப்படும் இச்செய்தித்தாள்  பஞ்சாப், ஹரியானா டெல்லி போன்ற வடக்கு/வட மேற்கு மாநிலங்களில் பரவலாகப் படிக்கப்படுகிறது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:சண்டிகர்